สุสานทหารสัมพันธมิตรตาน-พยูซะยะ

สุสานทหารสัมพันธมิตรตาน-พยูซะยะ (พม่า: သံဖြူဇရပ်စစ်သင်္ချိုင်း) เป็นสุสานของเชลยศึกที่ถูกญี่ปุ่นจับกุมและเสียชีวิตระหว่างการสร้างทางรถไฟสายมรณะในประเทศพม่า ตั้งอยู่ในตาน-พยูซะยะซึ่งอยู่ห่างจากเมาะลำเลิงไปทางทิศใต้ 65 กิโลเมตร โดยตาน-พยูซะยะถือเป็นสถานีปลายทางของทางรถไฟสายมรณะ และเป็นจุดเชื่อมกับเส้นทางรถไฟหลักในพม่า (ทางรถไฟพม่า-สยาม) มีการเปิดสุสานนี้ในวันที่ 10 ธันวาคม ค.ศ. 1946 โดยนายพลอองซาน (พ่อของอองซานซูจี) และผู้ว่าการเซอร์ ฮิวเบิร์ต แรนซ์ ซึ่งเปิดทุกวันในเวลา 07:00-17:00 น. จำนวนศพ มีร่างของเชลยศึก 3,626 คนที่ได้รับการฝังที่นี่ ชาวอังกฤษ 1,651 คน ชาวออสเตรเลีย 1,335 คน ชาวดัตช์ 621 คน ทหารอินเดีย 15 นาย ชาวนิวซีแลนด์ 3 คน ชาวแคนาดา 1 คน และ ไม่ทราบสัญชาติ 72 คน หลังสงคราม ทางการท้องถิ่นได้สร้างพิพิธภัณฑ์ขนาดเล็กเป็นอนุสรณ์ถึงผู้เคราะห์ร้ายที่สร้างรางรถไฟ ดูเพิ่ม สุสานทหารสัมพันธมิตรดอนรัก - ในประเทศไทย สุสานสงครามเทาะจั่น - ในประเทศพม่า สะพานข้ามแม่น้ำแคว อ้างอิง วิกิมีเดียคอมมอนส์มีสื่อเกี่ยวกับ สุสานทหารสัมพันธมิตรตาน-พยูซะยะ